| ***Po vidurnakčio*** |
| --- |
|  |
|  |
| Pavadinimas | Dopo mezzanotte |
| Kilmės šalis |  Italija |
| Režisierius | Davide Ferrario |
| Metai | 2004 |
| Žanras | komedija |
| Trukmė | 92 min. |
| Kalba | italų |
| **IMDb įrašas** |

**Po vidurnakčio** (it. *Dopo mezzanotte*) – 2004 m. Italijoje sukurta romantinė komedija, demonstruota Berlyno kino festivalyje.

Pagrindiniai aktoriai
---------------------

*Aktorius – vaidmuo*
* Giorgio pasotti – Martinas
* Francesca Inaudi – Amanda
* Fabio Troiano – Angelas
* Francesca picozza – Barbara
* Silvio Orlando – balsas už kadro

Turinys
-------

DĖMESIO: *toliau atskleidžiamos kūrinio detalės*

Martinas – uždaro būdo vaikinas, gyvenantis savo paties susikurtame pasaulyje ir dirbantis naktiniu sargu kino muziejuje, kuriame nuolatos žiūri nespalvotus filmus. Vieną naktį į muziejų įsmunka prieglobsčio ieškanti Amanda – atokios kavinės darbuotoja, kuri supykusi apipylė savo viršininką verdančiu aliejumi, o šis iškvietė policiją. Jos vaikinas, vadinamas Angelu, uždarbiauja pardavinėdamas vogtas mašinas, o už uždirbtus pinigus svajoja nusipirkti (būtinai nusipirkti, o ne pavogti) „Ferrari". Amanda muziejuje sulaukia ryto, o paskui mėgina susisiekti su Angelu, tačiau jos ieško policija, todėl ji vėl priversta slėptis pas Martiną. Tylenis įsimyli merginą, tačiau bijo, kad neturi jai ką pasiūlyti. Kuomet Amanda galiausiai išvyksta, jis pasiryžta mesti iššūkį Angelui. Pastarasis, kol jo mergina slapstėsi, buvo grįžęs pas buvusią meilužę Barbarą, įkrečia Martinui į kailį, tačiau nusprendžia leisti Amandai pasirinkti. Mergina atsisako priimti sprendimą ir kurį laiką jiedu bendrauja trise, kol galiausiai apsisprendžia likti su Martinu. Angelas nepyksta ir netgi jaučiasi laimingas dėl jos. Vakare eidamas gatve jis pamato vykdomą nusikaltimą ir mėgina tam sutrukdyti, tačiau pašautas miršta greta „Ferrari" pardavimų salono...

Apdovanojimai
-------------

| Apdovanojimas | Kategorija | Asmuo | Rezultatas |
| --- | --- | --- | --- |
| Berlyno kino festivalis | Caligari Film apdovanojimas | Davide Ferrario | Laimėjo |
| Don Quixote apdovanojimas | Laimėjo |
| David di Donatello | geriausi specialieji efektai |  | Laimėjo |
| geriausias režisierius | Davide Ferrario | Nominacija |
| geriausias scenarijus | Nominacija |
| geriausias prodiuseris | Nominacija |
| geriausias aktorius | Giorgio Pasotti | Nominacija |
| geriausias antrojo plano aktorius | Fabio Troiano | Nominacija |
| geriausia scenografija |  | Nominacija |
| geriausias montažas |  | Nominacija |
| geriausia kinematografija |  | Nominacija |
| Flaiano filmų festivalis | geriausias aktorius | Giorgio Pasotti | Laimėjo |
| geriausia aktorė | Francesca Inaudi | Laimėjo |
| geriausias montažas |  | Laimėjo |
| geriausias filmas |  | Laimėjo |
| Golden Graals | geriausias komedijos aktorius | Giorgio Pasotti | Laimėjo |
| geriausias režisierius | Davide Ferrario | Nominacija |
| geriausia komedijos aktorė | Francesca Inaudi | Nominacija |
| Italijos nacionalinis kino žurnalistų sindikatas | geriausias režisierius | Davide Ferrario | Nominacija |
| geriausia aktorė | Francesca Inaudi | Nominacija |
| geriausias scenarijus | Davide Ferrario | Nominacija |
| geriausia kinematografija |  | Nominacija |
|